На основу члана 28. став 2. и члана 49. став 3. Закона о јавној својини ("Сл. гласник РС", бр. 72/2011, 88/2013, 105/14, 104/2016 - др. закон, 108/2016, 113/2017, 95/2018 и 153/2020), члана 32. Закона о локалној самоуправи ("Сл. гласник РС", бр. 129/2007 и бр. 83/2014 - др. закон, 101/2016 - др. закон и 47/2018) и члана 37. став 1. тачка 7. Статута Града Ниша ("Службени лист Града Ниша", број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_\_\_\_\_ 2021. године, донела је

**О Д Л У К У**

**О ИЗМЕНАМА И ДОПУНАМА ОДЛУКЕ О ПРИБАВЉАЊУ, РАСПОЛАГАЊУ И УПРАВЉАЊУ СТВАРИМА У ЈАВНОЈ СВОЈИНИ ГРАДА НИША**

**Члан 1.**

У Одлуци о прибављању, располагању и управљању стварима у јавној својини Града Ниша („Службени лист Града Ниша“, бр. 5/2018-пречишћен текст, 26/2018 и 18/2019), у члану 10. став 2. речи: „Секретаријат за имовинско-правне послове Градске управе Града Ниша“, замењује се речима: „Градска управа за имовину и одрживи развој“.

 Став 3. мења се и гласи: „Градска управа за имовину и одрживи развој и Градска управа за грађевинарство, свака у оквиру свог делокруга рада утврђеног актом о организацији градских управа Града Ниша, припрема акте за органе Града о прибављању и располагању покретним стварима у јавној својини Града, осим новца и хартија од вредности.“

**Члан 2.**

У члану 11. у ставу 1, речи: „Секретаријат за имовинско-правне послове Градске управе Града Ниша (у даљем тексту: Секретаријат), замењују се речима: „Градска управа за имовину и одрживи развој“.

 У ставу 2. реч: „Секретаријат“, замењује се речима: „Градска управа за имовину и одрживи развој“, тачка 5. се брише, а у тачки 6. речи: „Секретаријату за финансије Градске управе Града Ниша“, замењују се речима: „Градској управи за финансије“.

**Члан 3.**

У члановима 15. и 16, реч: „Служба“ у одговарајућем падежу, замењује се речима: „Градска управа за имовину и одрживи развој“ у одговарајућем падежу.

**Члан 4.**

 У члану 17, у ставу 1, речи: „управља Служба“, замењује се речима: „управљају Градска управа за имовину и одрживи развој и Градска управа за грађевинарство, свака у оквиру свог делокруга рада утврђеног актом о организацији градских управа Града Ниша.“

 Став 2, мења се и гласи:

„У управљању покретним стварима, Градска управа за имовину и одрживи развој и Градска управа за грађевинарство, свака посебно за покретне ствари из свог делокруга рада:

1. води евиденцију покретних ствари;
2. води евиденцију о закљученим уговорима у вези са покретним стварима;
3. предузима мере за испуњење уговорних обавеза
4. извршава законске и уговорне обавезе у вези са покретним стварима
5. обнавља покретне ствари Града и
6. обавља и друге послове у складу са законом и подзаконским актима.“

**Члан 5.**

У члану 18. став 2. речи: „секретаријата и служби“, замењују се речима: „градских управа“, а у ставу 3. речи: „секретаријатима и службама“, замењују се речима: „градским управама“.

**Члан 6.**

У члану 21. речи: „Секретаријат за послове управе и грађанска стања“, замењују се речима: „Градска управа за органе Града и грађанска стања“.

 У ставу 2. речи: „секретар Секретаријата за послове управе и грађанска стања“, замењују се речима: „начелник Градске управе за органе Града и грађанска стања“.

**Члан 7.**

У члановима 24, 27, 28, 29, 30, 31, 32, 45, 52, 56 и 72, реч: „Секретаријат“ у одговарајућем падежу, замењује се речима: „Градска управа за имовину и одрживи развој“ у одговарајућем падежу.

 У члану 52, у ставу 3, речи: „секретар Секретаријата“, замењују се речима: „начелник Градске управе за имовину и одрживи развој“.

**Члан 8.**

 У члановима 25, 27. и 42, реч: „Служба“ у одговарајућем падежу, замењује се речима: „Градска управа за имовину и одрживи развој, односно Градска управа за грађевинарство, свака у оквиру свог делокруга рада утврђеног актом о организацији градских управа Града Ниша“, у одговарајућем падежу.

**Члан 9.**

У члану 54, реч: „Службом“, замењује се речима: „Градском управом за имовину и одрживи развој“.

**Члан 10.**

После члана 72а, додаје се члан 72б, који гласи:

„Градска управа за имовину и одрживи развој може донети посебан правни акт којим се ближе разрађују поједине одредбе ове одлуке.“

**Члан 11.**

Овлашћује се Градска управа за органе Града и грађанска стања да сачини и објави пречишћен текст Одлуке о прибављању, располагању и управљању стварима у јавној својини Града Ниша.

**Члан 12.**

 Ова Одлука ступа на снагу осмог дана од дана објављивања у „Службеном листу Града Ниша".

Број: \_\_\_\_\_\_\_\_\_\_

У Нишу, \_\_\_\_\_\_\_\_\_2021. године

**СКУПШТИНА ГРАДА НИША**

Председник

Др Бобан Џунић

**О б р а з л о ж е њ е**

Правни основ за доношење предложене одлуке садржан је у члану 28. став 2. Закона о јавној својини ("Сл. гласник РС", бр. 72/2011, 88/2013, 105/14, 104/2016 - др. закон, 108/2016, 113/2017 и 95/2018), којим је прописано да јединица локалне самоуправе утврђује својим прописом орган надлежан за одлучивање и предлагање аката о прибављању, коришћењу, управљању и располагању стварима које користе органи јединице локалне самоуправе, као и у члану 49. став 3. којим је прописано да се коришћење, одржавање и управљање стварима у јавној својини које користе органи јединице локалне самоуправе уређује прописом надлежног органа јединице локалне самоуправе.

С обзиром на то да је након доношења и ступања на снагу Одлуке о организацији Градских управа Града Ниша образовано више градских управа за поједине области, потребно је да се важећа Одлука о прибављању, располагању и управљању стварима у јавној својини Града Ниша усагласи са новом организацијом управа, односно новим називима и надлежностима које те управе имају.

У том смислу предложеном одлуком врши се усаглашавање важеће Одлуке са новом организацијом градских управа, па се прописује да уместо досадашњег Секретаријата за имовинско-правне послове, Секретаријата за финансије, Секретаријата за послове управе и грађанска стања, као и Службе за одржавање, који су престали да постоје, њихове послове у поступку прибављања, располагања и управљања стварима у јавној својини убудуће обављају Градска управа за имовину и одрживи развој, Градска управа за грађевинарство, Градска управа за органе Града и грађанска стања и Градска управа за финансије, свака у оквиру свог делокруга рада.

Предлагањем новог члана 72б прописује се да Градска управа за имовину и одрживи развој може да донесе правни акт којим ће ближе разрадити поједине одредбе ове одлуке, уколико за тиме постоји потреба.

 Како се предложеном одлуком врши усаглашавање са постојећом организацијом градских управа, ова одлука не изискује додатна средства из буџету за њено спровођење.

Из свега наведеног предлажемо усвајање предложене одлуке о изменама и допунама Одлуке о прибављању, располагању и управљању стварима у јавној својини Града Ниша.

У Нишу, јуна 2021. године

Вд начелница за имовину

и одрживи развој

\_\_\_\_\_\_\_\_\_\_\_\_\_\_\_\_\_\_\_\_\_\_

Ружица Ђорђевић